《题郭信可琴中趣轩》
宋代·冯时行

泠泠接吾耳，尘尔非真精。
大音寂无响，瓦砾如雷鸣。
古今滞迷妄，溜溜尘所萦。
落叶随水去，颠风吹残英。
道人了本源，超然契无生。
销溶天所假，浩荡还空明。
视听非耳目，况复求音声。
竹木閟渔社，衡茅落初营。
杖藜候晚收，曳履看春耕。
无为万物逝，不言四时行。
情尘泯绝处，大地皆{经纟换音}韺。
渊明出醉语，能与此理并。
见之偶一笑，呼儿署南荣。
莫作如是观，吾轩本无名。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。